|  |  |  |  |  |
| --- | --- | --- | --- | --- |
| Lietuvos Respublikos SeimoValstybės valdymo ir savivaldybių komitetuiGedimino pr. 53, 01109 Vilnius |  | 2021-02- | Nr. | R4- |
|  |  | Į 2021-01-15 | Nr. | S-2021-240 |
|  |
| **DĖL INFORMACIJOS PATEIKIMO** |

Atsižvelgiant į Lietuvos Respublikos Seimo Valstybės valdymo ir savivaldybių komiteto 2021 m. sausio 15 d. raštą Nr. S-2021-240 „Dėl vandens tiekimo ir nuotekų tvarkymo politikos įgyvendinimo“, pateikiame informaciją pagal kompetenciją.

1. Jurbarko rajono savivaldybėje esančioje Jurbarko aglomeracijoje prie centralizuotų nuotekų surinkimo tinklų šiuo metu neprijungta 178 būstai arba 326 asmenys (apie 2 proc. aglomeracijos gyventojų). Siekiant paskatinti kuo daugiau gyventojų prisijungti prie nuotekų surinkimo infrastruktūros, UAB „Jurbarko vandenys“ kartu su Jurbarko rajono savivaldybės administracija įgyvendina projektą „Vandens tiekimo ir nuotekų tvarkymo infrastruktūros plėtra Jurbarko mieste“ Nr. 05.3.2-APVA-R-014-71-0007. Įgyvendinus projektą, naujais pastatytais vandens tiekimo tinklais galės naudotis 59 gyventojai, naujai pastatytais nuotekų surinkimo tinklais – 146 gyventojai, bus rekonstruota 0,90 km vandens tiekimo ir nuotekų tinklų.

Taip pat pasirašyta nauja sutartis dėl projekto „Privačių namų prijungimas prie nuotekų surinkimo infrastruktūros Jurbarko mieste. II etapas“. Projekto metu numatoma pastatyti 51 vnt. naujų nuotekų tinklų išvadų iki privačių namų, kurių bendras ilgis apie 1,2 km. Prie nuotekų surinkimo tinklų prisijungs apie 91 gyventojas Jurbarko aglomeracijoje.

Jurbarko rajono savivaldybės administracija taip pat planuoja atlikti Jurbarko miesto ir rajono vandens tiekimo ir nuotekų tvarkymo infrastruktūros plėtros specialiojo plano koregavimą patikslinant Jurbarko aglomeracijos ribas.

1. Jurbarko rajono savivaldybėje yra tik viena Jurbarko aglomeracija.
2. Šiuo metu įgyvendinant projektą „Vandens tiekimo ir nuotekų tvarkymo infrastruktūros plėtra Jurbarko mieste“ Nr. 05.3.2-APVA-R-014-71-0007, yra inventorizuojami vandens tiekimo ir nuotekų surinkimo tinklai Jurbarko mieste. Projekto metu 2021 m. numatoma inventorizuoti apie 30 km vandens tiekimo ir apie 20 km nuotekų surinkimo tinklų. Paviršinių nuotekų tinklų inventorizacija šiuo metu neplanuojama.

|  |  |
| --- | --- |
| Administracijos direktorius | Raimundas Bastys |

Dainius Večerskas, tel. (8 447) 70132, el. p. dainius.vecerskas@jurbarkas.lt